Ostal de Bragança

L’Ostal de Bragança (dich Serenissim Ostal de Bragança) es una branca bastarda de l'ostal capecian d’Avís, eissida del prince Alfons, filh illegitim del rei Joan I de Portugal, d'en primièr prenguèt lo títol de duc de Bragança abans d’accedir al tròn de Portugal (1640–1853). L’Ostal de Bragança tanben regnèt sus l'Empèri de Brasil (1815–1889).

 Istòria 

 Originas 
L’ostal de Bragança ven del prince Alfons I de Bragança (1377-1461), un filh natural del rei Jean I de Portugal. Es donc eissit, pels mascles, de l'ostal d'Avís, qu’el veniá de l’ostal de Borgonha d’origina capeciana.

 Primièrs fracaces dinastics 
L'ostal de Bragança manca, un primièr còp, d'accedir a la corona portuguesa en 1501, quand Jaume I de Bragança foguèt proclamat prince de Portugal e eritièr del tròn sus l'òrdre de son oncle mairal, lo rei Manuèl I l'afortunat, qu'aquèt pas d'enfants. La naissença del futur Joan III de Portugal l'an seguent alunha alara los Braganças de la corona per unas decenni decennias.

Los Braganças passan un segond còp a costat del tòrn a la mòrt sens descendéncia del rei Enric I, en 1580. A l'epòca, las corts portuguesas vòlon donar lo tròn a l'infanta Caterina, fellena de Manuèl I e esposa del duc Joan I de Bragança. Es pasmens lo cosin de Caterina, lo rei Felip II d'Espanha, que pren lo tròn e ven lo rei Felip I de portugal, per l'invasion del país, malgrat lo fòrt sentiment nacional que considerava los Castelhans coma d'ocupants. Aquela invasion seguís la desfacha istorica de Portugal fàcia al Marròc dins la batalha d'Alqazar Qivir en 1578http://www.herodote.net/histoire/evenement.php?jour=15780804, o batalha dels tres reis, pendent que lo rei de Portugal Sebastian morís sens descendéncia.

 Accession al tròn de Portugal 
esquèrra|vinheta|Lo rei Joan IV de Portugal
Amb la revolucion portuguesa del 1er de decembre de 1640, l'ostal de Bragança torna als sieus drechs al tròn caçant los Absborgs de Portugal. Joan II de Bragança ven alara lo rei Joan IV e sos descendents regnèron sul país e sas colonias fins a proclamacion de la Republica portuguesa en 1910.

Lo reialme de Portugal coneissent pas la lei salica, l'ostal de Bragança perd pasmens lo tròn a la mòrt de la reina Maria II en 1853. Alara, los Bragança-Saxe e Coborg pujan al tròn lusitanian alara que los representants de la branca miguelista de l'anciana dinastia s'exilian après la guèrra liberala de 1828-1834.

 Accession al tròn de Brasil 
Lo 20 de novembre de 1807, la tropas de Napoleon I envasisson Portugal que refusa d'aderir al blocatge continental dirigit contre lo Reialme Unit. Incapables de resistir a la fòrças francesas, los Braganças decidisson de fugir al Brasil, mai rica e desvelopada de las colonias lusitanianas. Lo 29 de novembre, la cort se tranferís al Brasil e fa un viatge de quatre meses per l'Atlantic.

Installada al Brasil, l'ostal de Bragança promòu la colonia al reng de reialme proclamant lo Reialme unit de Portugal, del Brasil e dels Algarves en 1815.

Lo 7 de setembre de 1822 lo regent del Brasil Pèire de Bragança, filh de Joan VI de Portugal, proclama l'independéncia e ven emperaire del Brasil jol nom de Pèire I. En 1831 abdica la corona brasiliena en favor de son filh, que ven l'emperaire Pèire II de Brasil. La branca ainada de l'ostal de Bragança regna sul Brasil fins a la proclamacion de la Republica en 1889.

La princesa Isabèl de Bragança, filha de Pèire II, fuguèt regenta de l'Empèri del Brasil e signa la Lei d'Aur abolissent l'esclavatge al Brasil (13 de mai de 1888). En 1864, esposa Gaston d'Orleans, comte d'Eu. Per lor mariadatge, fondèron l'ostal d'Orleans e Bragança.

La branca ainada de l'ostal de Bragança s'atuda a la mòrt de la princesa imperiala Isabèl de Brasil en 1921. Daissa alara la plaça a l'ostal d'Orleans e Bragança, que revendica la succession al tròn.

 De Miquèl I fins ara 
vinheta|Duarte de Bragança, actuel cap de l'ostal de Bragança
Amb lo fracas de guèrra liberala de 1828-1834, lo rei Miquèl I de Portugal e sos descendents son constrenchs a l'exili pel govèrn de la reina Marie II. L'ostal Bragança contuna encara a revendicar lo tròn de Portugal.

Après la proclamacion de la Republica portuguesa en 1910, las doas brancas de la familha reiala se reconcilian. Lo rei Manuèl II fa enseguida de son cosin lo prince Duarte Nuno de Bragança son eritièr a sa mòrt en 1932.

Uèi, los títols de duc de Bragança e d'eritiièr del tròn de Portugal los pòrta SAR lo prince Duarte II de Bragança, rèire fellen del rei Miquèl I.

 Patrimòni 
Lo fòrça ric patrimòni material, istoric, cultural e artistic privat de l'ostal de Bragança es ara servat e administrat per la Fondacion de l'ostal de Bragança (en portugués Fundação da Casa de Bragança).

 Articles connèxes 
 Armas dels Bragança
 Lista dels ducs de Bragança
 Malediction dels Braganças

 Ligams extèrne 
 (pt) Site oficial de l'Ostal de Bragança

 Arbres genealogics 

 Parentat entre los ostals d'Avís e de Bragança 



 Genealogia dels Braganças 

 Joan I (1357-1433), rei de Portugal (ostal d'Avís)
 & Agnès Pires
 │
 └─>Alfons I (1377-1461), duc de Bragança
    X 1) Beatritz Pereira d'Alvim (Barcelos) (+1420)
    X 2) Constança de Noronha (Gijón) (+1480) sp
    │
    ├1>Alfons de Bragança (1400-1460), 4n comte d’Ourém, 1èr marqués de Valença
    │  & Brites de Sousa
    │  │
    │  └─>descendéncia: aqueles de Portugal, comtes de Vimioso
    │
    ├1>Isabèl (1402-1465)
    │  X Joan, infant de Portugal (1400-1442), 3n Conestable de Portugal (son oncle)
    │
    └1>Ferrnand I (1403-1478), duc de Bragança
       X Joana de Castro (+1479)
       │
       ├─>Ferrand II (1430-1483), duc de Bragança
       │  X Isabèl de Portugal (1459-1521)
       │  │
       │  ├─>Felip (1475-1483), duc de Guimarães
       │  │
       │  ├─>Jaume I (1479-1532), duc de Bragança
       │  │  X 1) Eleonòra de Mendoza (Medina Sidonia) (+ 1512) 
       │  │  X 2) Joana de Mendonça (+1580) 
       │  │  │
       │  │  ├1>Teodòsi I (av. 1512-1563), duc de Bragança
       │  │  │  X 1) Isabèl de Lancastre (Bragança) (1514-1558)
       │  │  │  X 2) Béatritz de Lancastre (Coimbra-Aveiro)
       │  │  │  │
       │  │  │  └1>Joan I (av. 1547-1583), duc de Bragança
       │  │  │     x Caterina, infanta de Portugal (1540-1614)
       │  │  │     │
       │  │  │     ├─>Teodòsi II (1568-1630), duc de Bragança
       │  │  │     │  X Ana de Velasco (Frias) (mòrta en 1607)
       │  │  │     │  │
       │  │  │     │  └─>Joan IV (1604-1656), duc de Bragança (Joan II), puèi rei de Portugal
       │  │  │     │     X Loïsa de Guzmán (Medina Sidonia), reina regenta
       │  │  │     │     │
       │  │  │     │     ├─>Teodòsi III (1634-1653), 1èr prince de Brasil, duc de Bragança
       │  │  │     │     │
       │  │  │     │     ├─>Caterina de Portugal (1638-1705)
       │  │  │     │     │  X Carles II d'Angletèrra (1630-1685)
       │  │  │     │     │
       │  │  │     │     ├─>Alfons VI (1643-1683), rei de Portugal
       │  │  │     │     │  X Maria Francesa de Savòia-Nemors (1646-1683)
       │  │  │     │     │  
       │  │  │     │     └─>Pèire II (1648-1706), rei de Portugal
       │  │  │     │        X 1) Maria Francesa de Savòia-Nemors (1646-1683)
       │  │  │     │        X 2) Maria Sofia de Neuborg (1666-1699)
       │  │  │     │        │
       │  │  │     │        ├2>Joan (1688-1688), prince du Brasil, duc de Bragança
       │  │  │     │        │
       │  │  │     │        ├2>Joan V (1689-1750), rei de Portugal
       │  │  │     │        │  X Maria Ana d'Absborg, arquiduquesa d'Àutria (1683-1754)
       │  │  │     │        │  │
       │  │  │     │        │  ├─>Pèire (1712-1714), prince de Brasil, duc de Bragança
       │  │  │     │        │  │
       │  │  │     │        │  ├─>Maria-Barbara, infanta de Portugal (1711-1758) 
       │  │  │     │        │  │  X Ferrand VI rei d'Espanha (1713-1759)
       │  │  │     │        │  │
       │  │  │     │        │  ├─>Josèp I (1714-1777), rei de Portugal
       │  │  │     │        │  │  X Maria Ana Victòria de Borbon, infanta d'Espanha (1718-1781)
       │  │  │     │        │  │  │
       │  │  │     │        │  │  ├─>Maria I (1734-1816), reina de Portugal
       │  │  │     │        │  │  │  X Pèire III(1717-1786), infant de Portugal puèi rei consòrt de Portugal(son oncle)
       │  │  │     │        │  │  │
       │  │  │     │        │  │  └─>Maria Benedicta (1746-1829), Infanta de Portugal
       │  │  │     │        │  │     X Josèp (1761-1788), prince de Brasil, duc de Bragança (son nebot)
       │  │  │     │        │  │
       │  │  │     │        │  └─>Pèire III (1717-1786), infant de Portugal puèi rei consòrt de Portugal
       │  │  │     │        │     X Maria I de Portugal (1734-1816), reina de Portugal (sa neboda) 
       │  │  │     │        │     │
       │  │  │     │        │     ├─>Josèp (1761-1788), prince de Brasil, duc de Bragança
       │  │  │     │        │     │  X Maria Benedicta (1746-1829), Infanta de Portugal (sa tanta) sg
       │  │  │     │        │     │
       │  │  │     │        │     ├─>Joan VI (1767-1826), prince de Brasil, rei del Reialme unit de Portugal, Brasil e Algarves, puèi rei de Portugal, emperaire titular de Brasil
       │  │  │     │        │     │  X Carlòta Joaquina, infanta d'Espanha (1775-1830)
       │  │  │     │        │     │  │
       │  │  │     │        │     │  ├─>Pèire IV (1798-1834), rei de Portugal, emperaire de Brasil (Pèire I)
       │  │  │     │        │     │  │  X 1) Maria Leopoldina d'Absborg, arqueiduquesa d'Àustria (1797-1826)
       │  │  │     │        │     │  │  X 2) Amèlia de Beauharnais (1812-1873)
       │  │  │     │        │     │  │  │
       │  │  │     │        │     │  │  ├1>Maria II (1819-1853), infanta de Portugal, princesa de Brasil, princesa de Grão-Pará, reia de Portugal
       │  │  │     │        │     │  │  │  X 1) August de Beauharnais (1810-1835), duc de Leuchtemberg, duc de Santa Cruz, sg
       │  │  │     │        │     │  │  │  X 2) Ferrand II, prince de Saxe-Coborg e Gota (1816-1885), rei consòrt de Portugal
       │  │  │     │        │     │  │  │  │
       │  │  │     │        │     │  │  │  └2>Ostal de Bragança Saxe-Coborg e Gota (atudada en 1932)
       │  │  │     │        │     │  │  │
       │  │  │     │        │     │  │  └1>Pèire II (1825-1891), emperaire de Brasil
       │  │  │     │        │     │  │     X Terèsa Cristina de Borbon-Sicília (1822-1889) 
       │  │  │     │        │     │  │     │
       │  │  │     │        │     │  │     ├─>Alfons (1845-1847), prince imperial
       │  │  │     │        │     │  │     │
       │  │  │     │        │     │  │     ├─>Isabèl (1846-1921), princesa imperiala de Brasil
       │  │  │     │        │     │  │     │  x Gaston d'Orleans, comte d’Eu, prince francés
       │  │  │     │        │     │  │     │  │
       │  │  │     │        │     │  │     │  └─>Ostal d'Orleans-Bragança
       │  │  │     │        │     │  │     │
       │  │  │     │        │     │  │     └─>Pèira (1848-1850), prince imperial
       │  │  │     │        │     │  │
       │  │  │     │        │     │  ├─>Miquèl I (1802-1866), rei usurpator de Portugal, en exili dempuèi 1834
       │  │  │     │        │     │  │  X Adelaïda, princesa de Löwenstein-Wertheim-Rosemberg-Rochefort (1831-1909)
       │  │  │     │        │     │  │  │
       │  │  │     │        │     │  │  └─>Miquèl (II) (1853-1927), duc de Bragança
       │  │  │     │        │     │  │     X 1) Elisabèt von Thurn und Taxis (1860-1881)
       │  │  │     │        │     │  │     X 2) Maria Terèsa, princesa de Löwenstein-Wertheim-Rosemberg-Rochefort (1870-1935)
       │  │  │     │        │     │  │     │
       │  │  │     │        │     │  │     ├1>Miquèl (1878-1923), duc de Viseu, renóncia als sieus drechs al tròn
       │  │  │     │        │     │  │     │  X Anita Stewart, americana, creada princesa de Bragança per Francés Josèp I (1886-1977)
       │  │  │     │        │     │  │     │  │
       │  │  │     │        │     │  │     │  ├─>Joan (1912-1991)
       │  │  │     │        │     │  │     │  │  X 1) Winifred Dodge Seyburn (1917-)
       │  │  │     │        │     │  │     │  │  X 2) Katherine King
       │  │  │     │        │     │  │     │  │  │
       │  │  │     │        │     │  │     │  │  └1>Miquèl Guilhèm (1951-)
       │  │  │     │        │     │  │     │  │     X Barbara Haliburton Fales (1955-)
       │  │  │     │        │     │  │     │  │     │
       │  │  │     │        │     │  │     │  │     └─>Miquèl Samuel (1986-)
       │  │  │     │        │     │  │     │  │
       │  │  │     │        │     │  │     │  └─>Miquèl (1915-1996)
       │  │  │     │        │     │  │     │
       │  │  │     │        │     │  │     ├1>Francés Josèp (1879-1919), renóncia als sieus drechs al tròn
       │  │  │     │        │     │  │     │
       │  │  │     │        │     │  │     └2>Edoard Nuno (1907-1976), duc de Bragança en 1932
       │  │  │     │        │     │  │        X Maria Francesa, princesa d’Orleans-Bragança (1914-1968)
       │  │  │     │        │     │  │        │
       │  │  │     │        │     │  │        ├─>Edoard Pia (Dom Duarte) (1945-), duc de Bragança dempuèi 1976
       │  │  │     │        │     │  │        │  X Isabèl Agnès de Castro Curvelo de Herédia (1966-)
       │  │  │     │        │     │  │        │  │
       │  │  │     │        │     │  │        │  ├─>Alfons (1996-), prince de Beira, duc de Barcelos
       │  │  │     │        │     │  │        │  │ 
       │  │  │     │        │     │  │        │  ├─>Maria Francesa (1997-), infanta de Portugal
       │  │  │     │        │     │  │        │  │
       │  │  │     │        │     │  │        │  └─>Denís (1999-), duc de Porto
       │  │  │     │        │     │  │        │
       │  │  │     │        │     │  │        ├─>Miquèl (1946-), duc de Viseu 
       │  │  │     │        │     │  │        │
       │  │  │     │        │     │  │        └─>Enric (1949-), duc de Coimbra
       │  │  │     │        │     │  │
       │  │  │     │        │     │  └─>Ana de Jèsus Maria (1806-1857), Infanta de Portugal
       │  │  │     │        │     │     X Nuno Josèp Severo de Mendonça Rolim de Moura Barreto (1804-1875), 2d Marqués e 1èr duc de Loulé
       │  │  │     │        │     │     │     
       │  │  │     │        │     │     └─>descendéncia: los Mendoças, ducs de Loulé
       │  │  │     │        │     │
       │  │  │     │        │     └─>Maria Ana (1768-1788), Infanta de Portugal
       │  │  │     │        │        X Gabrièl (1752-1788), Infant d'Espanha
       │  │  │     │        │        │
       │  │  │     │        │        └─>Ostal de Borbon-Bragança (Borbón y Braganza), Infants d'Espanha e Infants de Portugal
       │  │  │     │        │           ducs espanhòls de Marchena, de Durcal, d'Ansola e de Hernani  
       │  │  │     │        │
       │  │  │     │        ├2>Francés (1691-1742), Infant de Portugal, 7n duc de Beja
       │  │  │     │        │  & Mariana da Silveira
       │  │  │     │        │  │
       │  │  │     │        │  ├i>Pèire (1725-1741)
       │  │  │     │        │  │
       │  │  │     │        │  └i>Joan de Bemposta
       │  │  │     │        │     X Marguerida de Lorena (1713-1780), 4a marquesa e 2a duquesa d’Abrantes, sg
       │  │  │     │        │
       │  │  │     │        ├2>Antòni (1695-1757), Infant de Portugal
       │  │  │     │        │
       │  │  │     │        ├2>Manuèl (1697-1766), Infant de Portugal, candidat austriac al tròn polonés
       │  │  │     │        │
       │  │  │     │        └i>Miquèl (1699-1724)
       │  │  │     │           │
       │  │  │     │           └─>descendéncia : los Braganças, ducs de Lafões
       │  │  │     │
       │  │  │     └─>Edoard (1569-1627), marqués de Flexilla 
       │  │  │        │
       │  │  │        └─>descendéncia espanhòla : los Alvarez de Toledo y Portugal, marqués de Xarandilla e de Flexilla (atudada en 1728)
       │  │  │
       │  │  ├1>Isabèl (1512-1576) 
       │  │  │  X Edoard, infant de Portugal, duc de Guimarães (+1540)
       │  │  │
       │  │  └2>Constantin (1528-1575), vice-rei de las Índias
       │  │
       │  └─>Denís (1481-1516) 
       │     │
       │     ├─>Isabèl de Bragança (1514-1558)
       │     │  X Teodòsi I (av. 1512-1563), duc de Bragança
       │     │
       │     └─>descendéncia espanhòla: los Portugal y Castro (atudada en 1694) 
       │
       ├─>Alvaro (1439-1504)
       │  │
       │  └─>descendencia : los Álvares Pereira de Melo, ducs de Cadaval
       │
       └─>Alfons (1441-1483)
          │
          └─>descendéncia: comtes de Odemira, de Faro e de Vimioso (atudada en 1790)

 Notas e referéncias 

Categoria:Istòria de Brasil